Высокошколске образованя достав на филозофичной факултѣ в Будапештѣ, по закончѣню котрой робив яко гимназиалный профессор в Будапештѣ, де выучовав латинскый, грецкый, русскый язык. В року 1866–1867 профессор на гимназии в Унгварѣ, в року 1867–1868 зась в Будапештѣ, в роках 1868–1876 в Левочи, в роках 1876–1885 в Лученци. Подтримовав и пропаговав идеи панславизма. З той причины быв перемѣщованый на все новы мѣста роботы. Активно выступовав в пресѣ: Слово (Львов), Вѣстникъ для русиновъ Австрійской державы (Вѣдень), Pesťbudinské vedomosti (Будапешт).